El termini per presentar la sol·licitud va finalitzar el 22 de novembre del 2019.
Documentació que cal presentar, adjunta al formulari de sol·licitud, en el Pas 1.
Memòria descriptiva del projecte per al qual es demana la subvenció - Convocatòria 2019, amb referència expressa a l'àrea o àrees d'actuació (foment de la salut i el suport als pacients i les famílies), d'acord amb el model normalitzat.
S'ha de presentar una memòria per a cadascun dels projectes presentats.
Documentació que cal presentar, adjunta al formulari d'aportació de documentació, en el Pas 5.
Qualsevol documentació i en el format que cregueu convenient (al·legacions, renúncia, entre altres)
Documentació que cal presentar adjunta al formulari de presentació de la justificació en el Pas 6.
Justificar la subvenció i rebre la resta de la subvenció, si és el cas:
Memòria justificativa del projecte desenvolupat - Convocatòria 2019 (una per a cadascun dels projectes)
Informe elaborat per un/a auditor/a de comptes, en el cas que el sumatori de tots els projectes subvencionats dins de la mateixa convocatòria sigui un import igual o superior a 60.000 euros (cal un informe per a cada projecte subvencionat).
(No es disposa d'un model d'informe per a l'any 2019.
Ha de seguir el model que figura a l'annex de l'Ordre ECO/172/2015, de 3 de juny, sobre les formes de justificació de subvencions i ha de detallar els procediments de revisió i el seu abast, d'acord amb el que s'especifica a la base 16.2 paràgraf c))
Certificat positiu acreditatiu d'estar al corrent en el compliment de les obligacions tributàries amb l'Administració de l'Estat i amb la Generalitat de Catalunya, en el cas que no s'hagi autoritzat la comprovació d'ofici a l'òrgan gestor
Certificat positiu acreditatiu d'estar al corrent en el compliment de les obligacions amb la Seguretat Social, en el cas que no s'hagi autoritzat la comprovació d'ofici a l'òrgan gestor
Carta de pagament de reintegrament en el supòsit de romanents no aplicats així com dels interessos que se'n derivin
Heu de presentar un formulari de presentació de la justificació per a cadascun dels projectes desenvolupats.
Cal que adjunteu la memòria justificativa del projecte desenvolupat corresponent així com el compte justificatiu de les despeses (memòria econòmica en format full de càlcul) amb el total de l'import econòmic a justificar.
En el cas que no tingueu suficient amb un sol formulari de justificació per a la presentació dels documents annexos, podeu fer-los arribar mitjançant un altre formulari de presentació de justificació o mitjançant el formulari d'aportació de documentació.
Si teniu qualsevol dubte sobre aquest tema, poseu-vos en contacte amb la unitat de tramitació mitjançant l'adreça de correu electrònic [EMAIL] o telefonant al 93 551 35 66, 93 551 34 83, 93 551 39 85 o 93 551 39 30, de 9 a 14 h.
Documentació que es pot presentar en qualsevol moment de la tramitació:
Recordeu que en qualsevol moment de la tramitació, excepte en la sol·licitud i la justificació (en que s'utilitza els formularis corresponents abans detallats), podeu utilitzar el formulari d'aportació de documentació per presentar la documentació que cregueu oportuna.
Les activitats que constitueixen l'objecte social dels estatuts de l'entitat han d'incloure les actuacions subvencionables en relació amb les quals es demana la subvenció.
L'entitat s'ha d'haver constituït com a mínim amb dos anys d'antelació respecte a la data de publicació de la convocatòria, com a mínim, excepte en el cas de les federacions i confederacions, que poden ser de constitució més recent, però que han d'estar constituïdes per entitats que tinguin almenys dos anys d'antiguitat.
A més, l'entitat ha d'estar inscrita, si escau, en el registre corresponent.
Per gestionar les actuacions previstes en els projectes presentats l'entitat ha de disposar de l'estructura adequada.
En el cas que l'entitat tingui cinquanta persones en plantilla o més de cinquanta, cal complir el que estableix l'article 42 del Reial decret legislatiu 1/2013, de 29 de novembre, pel qual s'aprova el text refós de la Llei general de drets de les persones amb discapacitat i de la seva inclusió social i, si escau, el Reial decret 364/2005, de 8 d'abril, pel qual es regula el compliment alternatiu amb caràcter excepcional de la quota de reserva a favor dels treballadors amb discapacitat.
En el cas que l'entitat tingui una plantilla igual o superior a vint-i-cinc persones, cal una declaració dels mitjans que s'utilitzen per prevenir i detectar casos d'assetjament sexual i d'assetjament per raó de gènere, i per intervenir-hi, d'acord amb l'article 29 de la Llei 5/2008, del 24 d'abril, del dret de les dones a eradicar la violència masclista.
Complir el que estableixen els articles 32.1, 32.3 i 36.4 de la Llei 1/1998, de 7 de gener, de política lingüística.
No trobar-se en cap de les circumstàncies que preveu l'article 13.2 i 3 de la Llei 38/2003, de 17 de novembre, general de subvencions.
No haver estat sancionada per resolució ferma, durant els últims tres anys, per la comissió d'una infracció greu en matèria d'integració laboral de les persones discapacitades, o per la comissió d'una infracció molt greu en matèria de relacions laborals o en matèria de prevenció de riscos laborals, de conformitat amb el Text refós de la Llei sobre infraccions i sancions de l'ordre social, aprovat pel Reial decret legislatiu 5/2000, de 4 d'agost, i la Llei 31/1995, de 8 de novembre, de prevenció de riscos laborals.
Disposar dels mitjans humans i materials necessaris i tenir assignats els recursos econòmics necessaris per realitzar l'activitat de prevenció de riscos laborals a l'empresa, d'acord amb el que disposa la Llei 31/1995, de 8 de novembre.
Presentar una declaració sobre si s'han demanat i/o s'han obtingut altres ajuts públics o privats per la mateixa activitat i s'han de fer constar el detall de l'entitat concedent i la quantitat sol·licitada o obtinguda.
En el cas d'associacions i fundacions, tenir adaptats els seus estatuts d'acord amb la disposició transitòria primera de la Llei 4/2008, de 24 d'abril, del llibre tercer del Codi civil de Catalunya, relatiu a les persones jurídiques.
En el cas de les fundacions, complir el deure de presentar els comptes anuals davant del protectorat, d'acord amb l'article 336-3 del llibre tercer del Codi civil de Catalunya, aprovat per la Llei 4/2008, de 24 d'abril.
Presentar una declaració responsable de tenir la residència fiscal al territori espanyol.
En cas de no tenir-la, ha de presentar un certificat de residència fiscal emès per les autoritats competents del seu país de residència, un cop requerida en la notificació de la proposta de resolució de concessió provisional de la subvenció.
Adequar l'activitat de l'entitat al compliment dels principis ètics i les regles de conducta que s'estableixen a l'annex 2 que consta a l'Ordre de bases reguladora d'aquesta subvenció.
Complir amb la normativa sobre propietat intel·lectual, per a la realització de l'activitat objecte de la subvenció utilitzant qualsevol element susceptible de generar drets d'autor.
En el cas de projectes o actuacions que impliquin contacte habitual amb menors, presentar una declaració responsable (inclosa al formulari de sol·licitud) conforme es disposa de les certificacions legalment establertes, o d'haver-les sol·licitat prèviament a la publicació de la proposta provisional per acreditar que el personal de les entitats les activitats de les quals suposin l'accés i exercici a les professions, oficis i activitats que impliquin contacte habitual amb menors, no ha estat condemnat per sentència ferma per cap delicte contra la llibertat i indemnitat sexual, que inclou l'agressió i abús sexual, l'assetjament sexual, l'exhibicionisme i la provocació sexual, la prostitució i l'explotació sexual i la corrupció de menors, així com per tràfic d'éssers humans, i que, en cas que canviï alguna persona adscrita al projecte, es compromet a fer la comprovació oportuna pel que fa al cas.
Les entitats beneficiàries respectaran allò establert a la llei 17/2015, de 21 de juliol, d'igualtat efectiva de dones i homes.
Les actuacions objecte d'aquestes subvencions s'han d'executar durant l'any 2019.
Les àrees d'actuació en l'àmbit de la salut, d'acord amb el Pla de salut de Catalunya vigent, són les següents:
El càncer, malalties respiratòries, sistema circulatori, malalties de l'aparell locomotor, salut mental, malalties cardiovasculars, malalties cerebrovasculars, malalties minoritàries, gent gran i discapacitat, infants i adolescents.
Els grups de població prioritaris són les persones amb necessitats complexes, en risc d'exclusió social, gent gran, infants i adolescents, dones en situació de violència de gènere i persones amb discapacitat.
Les despeses subvencionables són les descrites a la base 5; poden ser directes i indirectes.
Criteris de valoració i puntuació
En relació amb l'entitat sol·licitant i el projecte respectiu, es consideren els criteris de valoració següents i la puntuació que s'atribueix a cadascun, amb una puntuació màxima de 100 punts:
Si l'entitat té la seu en un dels municipis dels causants, establerts a l'annex 3 d'aquesta Ordre, i/o desenvolupa el projecte en aquest municipi, obté una puntuació de 25 punts.
b) Utilitat del projecte: fins a 40 punts.
b.1 Complementarietat dels serveis prestats per l'entitat, amb una actuació pròpia dels serveis públics de salut, fins a 15 punts.
b.2 Grup poblacional beneficiat, 10 punts, d'acord amb els grups definits a la base 2.
b.3 Nombre de població beneficiada, fins a 10 punts.
b.4 Intervencions adequades a les necessitats i expectatives de dones i homes (perspectiva de gènere), 5 punts
c) Viabilitat del projecte, fins a 25 punts.
c.1 L'adequació de les actuacions de l'entitat sol·licitant, amb els recursos humans i materials previstos, per dur a terme el projecte, d'acord amb les condicions i en els terminis explicitats a la memòria, fins a 15 punts.
c.2 L'adequació dels sistemes d'avaluació previstos i dels indicadors definits a la memòria, fins a 10 punts.
d) Experiència i capacitat tècnica de l'entitat: fins a 10 punts.
d.1 Resultats obtinguts en altres projectes anteriors desenvolupats amb el mateix objecte de la convocatòria, fins a 10 punts.
La puntuació mínima necessària per a obtenir subvenció és de 61 punts.
La quantitat atorgada es determinada sobre la base del resultat de la ponderació dels criteris anteriors, el crèdit disponible i el cost del projecte.
Podeu consultar el següent apartat sobre els Ajuts i subvencions a Catalunya, on trobareu informació sobre la normativa específica, l'accés als tràmits per temàtica i dades sobre les convocatòries i les concessions, entre altres.
Cal que signeu el formulari principal amb un certificat digital de persona jurídica, de persona física vinculada a una persona jurídica o bé de persona física.
Per rebre assessorament sobre els aspectes relacionats amb la sol·licitud i gestió de la subvenció, poseu-vos en contacte amb la unitat de tramitació mitjançant l'adreça de correu electrònic [EMAIL] o telefonant al 93 551 35 66, 93 551 34 83, 93 551 39 85 o 93 551 39 30, de 9 a 14 h.
Aquest formulari requereix la identificació i autenticació mitjançant la signatura electrònica de la persona titular o representant legal de l'entitat.
En aquest cas, la signatura de la sol·licitud també implica la signatura dels documents que s'hi adjunten.
Prèviament, cal que descarregueu, empleneu i deseu els documents següents, que han d'anar annexos al formulari de sol·licitud:
Memòria descriptiva del projecte - Convocatòria 2019
Aspectes importants per emplenar el formulari de sol·licitud
Cal emplenar, com a mínim, tots els requadres amb vores vermelles.
Si resta algun d'aquests camps per emplenar no podreu validar i enviar el formulari (apareixerà un missatge d'error).
Pareu atenció especial al fet que en alguns camps hi ha llistes desplegables.
Sempre que al final d'una pàgina trobeu el botó "Següent" és recomanable clicar-lo perquè fa una validació de tot el que heu emplenat fins a aquell moment.
La persona de contacte és la persona que designeu per realitzar qualsevol tràmit relacionat amb aquesta sol·licitud de subvenció, llevat de la signatura de la documentació (l'ha de signar el representant de l'entitat), i la recepció de les notificacions.
La persona a notificar és la persona a la qual se li enviaran les notificacions, si és el cas.
A "Títol de l'activitat" heu d'indicar el títol del projecte presentat.
Per a una mateixa sol·licitud només podeu presentar un projecte.
A l'apartat Documentació annexa cal adjuntar una memòria descriptiva del projecte (que inclou el pressupost del cost del projecte) i el pressupost de funcionament anual de l'entitat sol·licitant.
Pareu atenció als camps que heu d'emplenar de l'apartat Declaració.
Finalment cal que accepteu les condicions, valideu i signeu digitalment.
Un cop enviat el formulari amb els seus annexes, rebreu una comunicació amb una marca verda, un número de cas i un arxiu d'acusament de rebuda.
Si no ho rebeu, o bé us arriba un missatge d'error, la documentació no s'ha pogut lliurar a l'Administració i cal que la torneu a enviar.
Necessitareu, en tot cas, disposar de l'identificador del tràmit (ID del tràmit), que és un codi alfanumèric amb 9 dígits que es genera en la presentació de la modalitat de sol·licitud i que és unívoc per a tota la vida de la subvenció.
Nota important: en les modalitats d' Aportació de documentació de la subvenció i de la Justificació de la subvenció, cada cop que s'envia a tramitar el formulari corresponent es genera un identificador del tràmit, amb un acusament de rebuda.
Aquests tràmits finalitzen en el mateix moment.
És a dir, que el tràmit principal és el de la sol·licitud i si voleu consultar l'estat de l'expedient heu d'accedir o cercar el codi de la sol·licitud.
Així mateix, cal que el relacioneu amb el codi de l'expedient que li dona l'aplicació de gestió de subvencions (Tramitador d'Ajuts i Subvencions, TAIS) i que té el format similar al següent: SLT016/19/00XXX, on SLT016 és la convocatòria, 19 és l'any de publicació de la convocatòria i 00XXX és el numèric que identifica l'expedient en concret.
Aquest codi és unívoc per a tota la vida de la subvenció.
Aquest codi apareix a la informació de La meva carpeta, a l'apartat de Seguiment del tràmit i us serveix per emplenar els formularis de les modalitats d' Aportació de documentació de la subvenció i de la Justificació de la subvenció.
L'heu de posar a l'apartat Codi d'expedient, cliqueu i el sistema selecciona les dades de tal manera que quan s'envia a tramitar els expedients queden relacionats.
Per a més informació, podeu consultar l'apartat de Com accedir i fer seguiment dels meus tràmits de l'apartat de Suport a la tramitació de Tràmits gencat.
En el procediment de concessió de les subvencions amb concurrència competitiva hi ha diferents passos en els quals l'Administració es posa en contacte amb l'entitat sol·licitant, ja sigui per requerir-li informació o documents, ja sigui per comunicar-li informació, o bé per notificar-li un acte administratiu.
En funció del pas i de la resposta a rebre, l'Administració dona diferents respostes per diferents canals.
La resposta es pot rebre per diferents vies:
3.1.Publicació al Tauler electrònic de l'Administració de la Generalitat de Catalunya
Es publiquen al Tauler electrònic de l'Administració de la Generalitat de Catalunya la proposta de resolució provisional de concessió i denegació.
Un cop presentades les cartes d'acceptació i reformulació del projectes (si és el cas), o bé les al·legacions, s'hi publica la resolució definitiva de concessió i denegació, que inclou la llista de reserva.
Inclou també les resolucions de desistiment.
Durant el procediment de concurrència i un cop concedida, l'Administració pot requerir documentació i informació a l'entitat i ho fa mitjançant notificació electrònica.
Així mateix, les notificacions d'altres actes administratius es realitzen a través d'aquest mitjà.
Les comunicacions d'informació informals es realitzen mitjançant correu electrònic, sense que aquestes tinguin cap valor jurídic en el procediment.
Vegeu les diferents respostes als passos descrits cronològicament:
De la finalització del termini de presentació de la sol·licitud a la resolució provisional de concessió
Justificar la subvenció i rebre la resta de la subvenció, si és el cas
L'òrgan instructor revisarà la documentació presentada i, en cas que detecti l'incompliment d'algun requisit esmenable, enviarà per via telemàtica un requeriment a l'entitat sol·licitant perquè ho esmeni en el termini de 10 dies hàbils des del moment de la notificació.
Si l'entitat no ho esmena en el termini indicat, s'entendrà que l'entitat desisteix de la sol·licitud.
Aquest requeriment es farà per mitjans electrònics a l'adreça de correu electrònic indicada per l'entitat sol·licitant a l'apartat "Dades d'identificació de la persona a contactar" del formulari de sol·licitud.
Consultar la resolució d'inadmissió i desistiment
Prèviament a la concessió de les subvencions, l'òrgan instructor ha de resoldre la inadmissió o el desistiment de les sol·licituds.
L'incompliment dels requisits no esmenables o del termini de presentació de sol·licituds que estableixen les bases reguladores comporta la inadmissió de la sol·licitud.
La manca de presentació de qualsevol dels documents que preveu la base 7 o la manca d'esmena dels requisits esmenables dins del termini de 10 dies hàbils, amb requeriment previ, comporta desistiment.
Les resolucions d'inadmissió i desistiment es notifiquen a les entitats interessades mitjançant la seva publicació al Tauler electrònic de l'Administració de la Generalitat de Catalunya.
Contra la resolució d'inadmissió o desistiment de la subvenció es pot interposar recurs d'alçada davant el secretari o la secretària de Salut, en el termini d'un mes a comptar de l'endemà de la publicació de la resolució al Tauler electrònic, de conformitat amb el que estableixen els articles 121 i 122 de la Llei 39/2015, d'1 de octubre, del procediment administratiu comú de les administracions públiques.
Consultar la proposta de resolució provisional de concessió
Les sol·licituds admeses són sotmeses a una valoració.
Un cop avaluades, i considerant les possibilitats pressupostàries existents, l'òrgan instructor elabora una proposta de resolució provisional de concessió.
La proposta de resolució provisional conté la llista provisional de sol·licitants proposats perquè siguin beneficiaris de les subvencions, i la quantia proposada per a cadascun, així com les entitats que formen part de la llista de reserva.
La proposta de resolució provisional de concessió de les subvencions es notifica a les entitats interessades mitjançant la publicació al Tauler electrònic de l'Administració de la Generalitat de Catalunya.
En cas de no estar conforme amb la resolució provisional de concessió es pot presentar al·legacions (vegeu el pas següent).
Podeu presentar qualsevol document relacionat amb la subvenció mitjançant la modalitat a la qual podeu accedir a través de l'enllaç següent: Aportar documentació de la subvenció.
Acceptar la subvenció o presentar al·legacions
Quan la subvenció atorgada és inferior a la sol·licitada, les entitats proposades com a beneficiàries de les subvencions han de presentar obligatòriament l'acceptació de la subvenció, i la reformulació del projecte, fent servir la modalitat "Aportar documentació de la subvenció".
La reformulació del projecte i del pressupost per adaptar-lo a la subvenció proposada ha de respectar l'objecte, les condicions i la finalitat de la subvenció, així com els criteris de valoració establerts en relació amb el projecte i en cap cas pot suposar una modificació substancial del projecte.
La manca de presentació en el termini establert del document d'acceptació comporta desistiment.
Les entitats sol·licitants poden presentar al·legacions, que es tenen en compte en el moment d'emetre la resolució.
Ho podeu fer mitjançant la modalitat "Aportar documentació de la subvenció".
El termini és de 10 dies hàbils des de la data de publicació de la resolució provisional de concessió de les subvencions al Tauler electrònic de l'Administració de la Generalitat de Catalunya, tant per l'acceptació com per les al·legacions.
Consultar la resolució definitiva de concessió
En el termini màxim de sis mesos, a comptar des de l'endemà de la data de finalització del termini de presentació de les sol·licituds.
Transcorregut aquest període sense que s'hagi dictat i notificat una resolució expressa, la sol·licitud s'ha d'entendre desestimada per silenci administratiu.
El secretari o secretària general del Departament de Salut dicta la resolució motivada de concessió o de denegació de la subvenció.
En el cas de concessió, s'hi inclouen l'import global atorgat i el projecte o projectes subvencionats.
La resolució definitiva de concessió es a les entitats beneficiàries mitjançant la publicació al Tauler electrònic de l'Administració de la Generalitat de Catalunya.
Contra la resolució de concessió o denegació de la subvenció es pot interposar recurs d'alçada davant el conseller o la consellera de Salut, en el termini d'un mes a comptar de l'endemà de la publicació de la resolució al Tauler electrònic, de conformitat amb el que estableixen els articles 121 i 122 de la Llei 39/2015, d' 1 de octubre, del procediment administratiu comú de les administracions públiques.
El Departament de Salut ha de donar publicitat a les subvencions atorgades d'acord amb el que estableix l'article 8.1 g) de la Llei 19/2014, de 29 de desembre, de transparència, accés a la informació pública i bon govern.
El Departament de Salut pot fer públics els continguts de les actuacions i projectes finançats amb aquestes subvencions.
Quan les entitats beneficiàries facin públics les actuacions i els projectes finançats amb aquestes subvencions han de fer constar expressament que han estat subvencionats pel Departament de Salut de la Generalitat de Catalunya.
Per acceptar la subvenció, cal que descarregui el formulari d'acceptació de la subvenció.
Aquest formulari requereix la identificació i autenticació mitjançant signatura electrònica de la persona titular o representant legal de l'entitat.
En aquest cas, la seva signatura també implica la signatura dels documents que s'hi adjunten.
Per a les al·legacions a la resolució provisional de concessió, ho podeu fer mitjançant la modalitat Aportar documentació de la subvenció: al formulari d'aportació, dins l'apartat "Documentació aportada", en el desplegable "Tipus document que s'aporta" heu de seleccionar l'opció "Al·legacions", i després adjuntar els documents que estimeu oportú.
D'acord amb la base 7.1 de l'Ordre de bases, la presentació de la sol·licitud comporta la sol·licitud explícita de la bestreta.
El percentatge de la bestreta es determina a la convocatòria, i en cap cas pot superar el 80% de l'import de la subvenció atorgada.
El pagament de la bestreta el tramita l'Administració un cop formalitzada la resolució de concessió.
Prèviament al seu pagament l'òrgan instructor ha de comprovar d'ofici que l'entitat beneficiària està al corrent de les seves obligacions tributàries i amb la Seguretat Social.
Un mes a comptar des de la publicació de la resolució definitiva de concessió.
Les entitats beneficiàries han de justificar el compliment de l'objecte de la subvenció i de l'aplicació dels fons percebuts.
Important: La despesa mínima realitzada i justificada de l'activitat subvencionada per poder considerar acomplert l'objecte i la finalitat de la subvenció ha de ser d'un 50% com a mínim.
En el cas que no es compleixi, comportarà la revocació total de la subvenció.
Les despeses d'elaboració de l' informe d'auditoria són subvencionables amb un màxim del 3% de l'import de la subvenció.
Les despeses indirectes no poden superar el 20% del cost total del projecte.
Heu de realitzar aquesta tramitació a través de la modalitat de Justificar la subvenció, on trobareu la informació sobre les diferents modalitats de justificació, els aspectes importants per a emplenar el formulari de presentació de la justificació i els documents que hi cal annexar.
El pagament de l'import restant després de pagar la bestreta es tramita un cop l'actuació subvencionada hagi estat degudament realitzada i justificada d'acord amb la base 16 de l'Ordre de bases.
Prèviament al pagament, el Departament de Salut comprova d'ofici que l'entitat beneficiària està al corrent de les seves obligacions tributàries i amb la Seguretat Social.
Podeu fer aquesta tramitació a través de l'enllaç següent: Justificar la subvenció.